Tero Saarinen

Tero Kalevi Saarinen (s. 7. syyskuuta 1964 Pori) on suomalainen tanssitaiteilija ja koreografi sekä Tero Saarinen Companyn taiteellinen johtaja. Saarinen on yksi tunnetuimmista suomalaisista tanssitaiteilijoista, ja hän on tehnyt merkittävän kansainvälisen uran sekä tanssijana että koreografina. Saarinen aloitti uransa vuonna 1985 Suomen Kansallisbaletissa. Pariisin kansainvälisen tanssikilpailun nykytanssisarjan voitto vuonna 1988 oli lähtölaukaus Saarisen pitkään jatkuneelle kansainväliselle soolotanssijan uralle. Saarinen irtisanoutui Kansallisbaletista vuonna 1992 ja lähti hakemaan vaikutteita Keski-Euroopasta ja Japanista, jossa hän opiskeli perinteisiä tansseja ja butōa vuosina 1992–1993. Koreografina Saarinen tunnetaan omaperäisestä, tasapainolla ja epätasapainolla leikittelevästä liikekielestä, joka yhdistää vaikutteita butōsta ja kamppailulajeista aina balettiin ja nykytanssiin. Hänen liikekieltään on kuvattu orgaaniseksi ja omaperäiseksi, sekoitukseksi groteskiutta ja kauneutta sekä ”kuin butōksi siivillä”. Saarinen on saanut lukuisia tunnustuksia taiteellisesta työstään, muun muassa Suomi- palkinnon ja Pro Finlandia -mitalin. == Ura == === Varhaiset vuodet === Saarinen harrasti lapsena monia urheilulajeja, muun muassa jääkiekkoa, jalkapalloa, hiihtoa ja telinevoimistelua. Yläasteikäisenä hän innostui kuvataiteista, ja muut harrastukset saivat jäädä, kunnes Poriin tuli tanssikoulu ja Saarisen isä ehdotti jazztanssin aloittamista. Kiinnostus kuvataiteeseen näkyy yhä Saarisen koreografioissa, ja hän kokee näyttämön maalarinkankaanaan. Aloittaessaan tanssitunnit Porissa Saarinen oli 16-vuotias. Into tanssiin syttyi nopeasti, ja tanssinopettaja Liisa Nojonen lähetti Saarisen koetansseihin Helsinkiin Suomen Kansallisoopperan balettikouluun. Saarinen pääsi balettikouluun 17-vuotiaana vuonna 1982. Hän oli tanssinut runsaan vuoden aloittaessaan balettikoulun, jonka muut oppilaat olivat 12-vuotiaita. === Uran alku Suomessa === Kansallisoopperan balettikoulussa Saarinen opiskeli vuosina 1982–1986. Vuonna 1985 hänet kiinnitettiin Kansallisbaletin tanssijaksi. Hän alkoi pian saada soolotanssijan rooleja ja nousi Kansallisbaletissa yhdeksi yleisösuosikiksi Tommi Kitin rinnalle. Vuonna 1988 Saarinen voitti Pariisin kansainvälisen Concours international de danse -tanssikilpailun nykytanssisarjan Jorma Uotisen koreografialla B12. Arvostetun kilpailun voitto saattoi Saarisen tanssitaiteilijan uran nousuun paitsi Suomessa, myös kansainvälisesti. Saarinen alkoi tehdä myös omia koreografioita ja saada kutsuja Kansallisbaletin ulkopuolisiin tuotantoihin. Helsingin kaupunginteatterin tanssiryhmän solistina hän vieraili vuosina 1989–1991. Saarisen ensimmäinen teos oli lyhyt japanilaisvaikutteinen soolokoreografia Ondekoza (1989). Sitä seurasi toinen sooloteos Kehtolaulu (1990), jossa Saarinen käsitteli henkilökohtaisia asioita, vastuunoton raskautta ja kasvukipuja. Ensimmäisen mahdollisuuden ryhmäteoksen koreografioimiseen antoi Saarisen ensimmäinen tanssinopettaja Liisa Nojonen, jonka tanssiryhmän tilausteoksena valmistui More Milk (1991).More milk, Tanka – suomalaisen tanssin tietokanta. Tanssin Tiedotuskeskus. === Kansainvälisen uran käynnistyminen === Pariisin kilpailuvoiton jälkeen Saarinen kiersi sooloesiintyjänä ympäri maailmaa. Jorma Uotisen sooloteoksen B12 ohella Saarinen sai tulkittavakseen Murray Louisin sooloteoksen Déja Vu. Menestyksen myötä Saarisen oli yhä vaikeampaa tyytyä klassisen baletin tarjoamiin miesrooleihin ja mahdollisuuksiin tanssijana. Irtiotto tapahtui sooloteoksen Takana (1992) myötä, joka oli taakse jättämisen ja uuden alkamisen julistus. Prosessi johti ensin yhden näytäntökauden välivuoteen ja lopulta irtisanoutumiseen Kansallisbaletin eläkevirasta vuonna 1993. Ensin Saarinen suuntasi kahdeksi kuukaudeksi Nepaliin, jossa hän matkusteli ja opiskeli nepalilaista tanssia Kathmandussa Kala-mandapa- instituutissa Rajendra Shestran johdolla. Syksyllä 1992 kiinnostus japanilaisen taiteen niukkaan ilmaisuun vei Saarisen Tokioon Japaniin opiskelemaan eri tanssilajeja. Perinteistä japanilaista kabuki-teatteria Saarinen opiskeli Tokion maineikkaassa Fujima Schoolissa, jossa hän erikoistui onnagata- eli naisrooleihin. Kabukikouluihin ei yleensä oteta ulkomaalaisia, mutta Saarinen sai erikoisluvan opettajaltaan Yoko Fujimalta annettuaan näytteen taidoistaan. Alitajunnasta kumpuavaa, Japanissa maailmansotien jälkeen syntynyttä butō-tanssia Saarinen opiskeli suuren japanilaisen butōtaiteilijan Kazuo Ōnon johdolla tämän kotona Yokohamassa. Japanissa Saarinen harjoitti myös aikidoa. Kazuo Ōnon ja muiden Aasiasta saamiensa vaikutteiden ohella Saarinen mainitsee usein itselleen tärkeinä taiteellisina esikuvina Carolyn Carlsonin ja Jorma Uotisen. === Ura freelancerina === Palattuaan Suomeen vuonna 1993 Saarinen aloitti työskentelyn freelancerina. Suurin osa ajasta meni eri tanssiryhmien kiertueilla, muun muassa Saksassa, Italiassa ja Yhdysvalloissa Daniel Ezralow’n seurueessa sekä ohjaaja Johann Kresnikin menestyksekkäässä Francis Bacon -tuotannossa yhdessä Ismael Ivon ja Mara Borban kanssa. Freelancer-tanssijana Saarinen esiintyi muotisuunnittelija Issey Miyaken muotinäytöksissä Pariisissa vuosina 1993–1995. Teatro Communale di Firenzessa Italiassa Saarinen vieraili soolotanssijana Aida-produktiossa vuonna 1994. Produktion kapellimestarina toimi Zubin Mehta, ja se kiersi Italiassa sekä Japanissa. Freelancer-uransa aikana Saarinen teki koreografioita useille tanssiryhmille. Saarisen ensimmäinen koreografia Aasiasta paluun jälkeen oli Suomen Kansallisoopperassa 6. toukokuuta 1993 ensi-iltansa saanut Vajonneet. Tamperelaiselle Tanssiteatteri MD Mobita Danscolle syksyllä 1993 tehty Hurmaa 1 käynnisti puolestaan Saarisen edelleen jatkuvan kiinteän yhteistyön valosuunnittelija Mikki Kuntun kanssa. Vuoden 1994 Kuopio tanssii ja soi -festivaalilla sai ensi-iltansa festivaalin tilausteos Wanha, jonka Saarinen teki itselleen ja Kenneth Kvarnströmille. Saarinen koreografioi myös teokset Lifewheel (1994) P.D.C. Pori Dance Companylle sekä teokset Lelulaatikko (1995) Tampere-talolle ja Sirkus Bohemia (1995) Kuopio tanssii ja soi -festivaaleille. Wanha avasi Saariselle tien kansainväliselle koreografin-uralle: sen nähtyään Ohad Naharin tilasi Saariselta kantaesityksen Flock johtamalleen Batsheva Dance Companylle Israeliin. Teoksen ensi-ilta oli jouluna 1994 Tel Avivissa. === Tero Saarinen Company === Saarinen halusi tehdä pysyvämmin töitä samat arvot jakavien innostuneiden taiteilijoiden kanssa. Syksyllä 1995 hän kokosi oman tanssiryhmän nimellä Tero Saarinen & Company Toothpick. Perustajajäseniä olivat Saarisen ohella hänen tanssijakollegansa Henrikki Heikkilä Suomen Kansallisbaletista, Batsheva Dance Companysta Israelista löytynyt tanssija Yuval Pick sekä valosuunnittelija Mikki Kunttu. Company Toothpick nimettiin humoristisesti Saarisen synnyinkaupungin Porin tulitikkutehtaan muistoksi. Ryhmän ensimmäinen teos Westward Ho! sai ensi-iltansa Tukholman Dansens Husissa 18. helmikuuta 1996. Teos sai kutsun Lontoon The Place -teatterissa järjestettyyn ensimmäiseen Aerowaves-katselmukseen vuonna 1997, jota seurasi Saarisen kansainvälinen läpimurto koreografina. Ryhmä alkoi saada esiintymiskutsuja ympäri Eurooppaa. Vuonna 2000 Company Toothpick sai toimitilat Aleksanterin teatterista ja seuraavana vuonna ensimmäisen kokopäiväisen työntekijän, ryhmän nykyisen toiminnanjohtajan Iiris Aution aloittaessa Saarisen managerina ja ryhmän tuottajana. Vuonna 2002 ryhmän nimi muutettiin Tero Saarinen Companyksi, ja vuonna 2004 se pääsi teatteri- ja orkesterilain piiriin ja alkoi saada toimintarahoitusta sekä valtiolta että Helsingin kaupungilta. Nykyisin Tero Saarinen Company luetaan yhdeksi suomalaisen kulttuuriviennin merkittävimmistä toimijoista. Ryhmän teokset on toteutettu kansainvälisinä yhteistuotantoina, ja monet niistä kuuluvat Saarisen avainteoksiin. Saarisen omaperäiseksi sanotun koreografisen kädenjäljen ja persoonallisten esiintyjien lisäksi teoksille on ominaista viimeistelty visuaalisuus, jossa valosuunnittelija Mikki Kuntun panos on keskeinen. Useissa teoksissa on mukana elävä musiikki. Ryhmä on esiintynyt lähes 40 maassa, ja sen toimintaan on alusta asti kuulunut myös kansainvälinen opetustoiminta. Kaikkiaan Saarinen on tehnyt vuoden 2018 huhtikuuhun mennessä 46 kantaesitystä, osan muille tanssiryhmille. Saarisen töitä ovat esittäneet ohjelmistoissaan muun muassa hollantilainen Nederlands Dans Theater (NDT1), ranskalaiset Lyonin, Marseillen sekä Lorrainen baletit, portugalilainen Ballet Gulbenkian, israelilainen Batsheva Dance Company, ruotsalainen Göteborgin oopperan baletti sekä Suomen Kansallisbaletti. Koreografioiden laatimisen ohella Saarinen on jatkanut edelleen myös kansainvälistä soolouraansa. Hän on esittänyt sooloteostaan Hunt yli 170 kertaa yli 30 maassa, ja se on saanut osakseen paljon kiittäviä arvioita kansainvälisessä mediassa. Soolouran yksi huipennus oli myös Carolyn Carlsonin päätös siirtää Saariselle kuuluisa koko illan sooloteoksensa Blue Lady (1983). Uudelleentulkinta Blue Lady (Revisited) sai ensi-iltansa Lyonin tanssibiennaalissa vuonna 2008 ja myös se on ollut kansainvälinen menestys. == Liiketekniikka == Koreografina Saarinen tunnetaan todellisuutta runollisesti ilmentävänä tekijänä, joka on pystynyt uudistamaan tanssin liikekieltä ja synnyttämään oman helposti tunnustettavan orgaanisen ja ”rujonkauniin” tyylinsä. Saarisen liikekieli perustuu hänen kehittämäänsä liiketekniikkaan, joka on saanut vaikutteita niin butōsta, baletista, nykytanssista kuin taistelulajeistakin. Hänen ilmaisussaan korostuu myös aasialaisessa tanssitraditioissa tärkeä silmien ja käsien käyttö. Saarisen liikekielen tekniikkaopetus keskittyy tanssijan kaikkien aistien herättämiseen ja kokonaisvaltaisen valppauden löytämiseen, hermojen ääripäiden aktivoimiseen sekä kehon painon tunnistamiseen ja käyttöön. Tavoitteena on maksimoida tanssijan kyky liikkua oman tasapainonsa äärirajoilla. Pedagogiikassa korostetaan liikkeen sisäistämistä ja tanssijan omakohtaista tulkintaa, joita avustetaan muun muassa mielikuvaharjoitteiden kautta. Saarisen liiketekniikan kansainvälisestä opetustoiminnasta ja sen kehittämisestä vastaa Tero Saarinen Companyssa hänen itsensä ohella myös tanssijana ja koreografin assistenttina toimiva David Scarantino. == Koreografinen tuotanto == === Tunnetuimpia teoksia === Saarinen on luonut koreografian kaikkiaan 46 kantaesitykseen, joista 17 omalle ryhmälleen (huhtikuu 2018). Tero Saarinen Companyn tuottamia avainteoksia ovat läpimurtoteos Westward Ho! (1996), Stravinsky-teokset Petrushka (2001) ja Hunt (2002), Shakers-vaikutteinen Borrowed Light (2004), Esa-Pekka Salosen musiikkiin pohjautuva Morphed (2014) sekä yhteistyössä Suomen Kansallisoopperan ja -baletin kanssa toteutettu suurtuotanto Kullervo (2015). Kansainvälistä huomiota on kerännyt erityisesti soolo Hunt (2002). Yhteistyössä multimediataiteilija Marita Liulian kanssa tehty teos on kerännyt kriitikoilta kiitosta omaperäisenä ja vaikuttavana teoksena. Saarinen on esittänyt teosta vuoden 2013 loppuun mennessä 174 kertaa, 83 kaupungissa, 32 maassa, Aasiassa, Afrikassa, Etelä- ja Pohjois-Amerikassa sekä Euroopassa, ja se on nostettu yhdeksi merkittävimmistä Stravinskyn Kevätuhriin tehdyistä koreografeista. Saarinen lopetti teoksen tanssimisen Kevätuhrin juhlavuonna 2013. Myös teoksen Borrowed Light kiertueet Euroopassa, Oseaniassa ja Pohjois- Amerikassa ovat saaneet kansainvälisessä mediassa osakseen paljon myönteistä huomiota. Teos nostettiin muun muassa yhdeksi vuosikymmenen merkittävimmistä tanssiteoksista Yhdysvalloissa. Saarisen muille ryhmille tekemistä ryhmäteoksista tunnetuimpia ovat Lyonin oopperan baletin kantaesittämä Gaspard (1999), Göteborgin baletin tilausteos Transfigured Night (2000) sekä Lorrainen baletin ja Nancyn oopperan tilaama suurteos Mariage (2007), joka vahvisti entisestään Saarisen mainetta yhtenä oman aikamme merkittävimmistä Stravinsky- tulkeista maailmassa. === Yhteistyökumppanit === Saarinen pyrkii teoksissaan kokonaistaideteosmaisuuteen: koreografian ja tulkinnan ohella myös musiikki ja visuaalisuus ovat teoksissa keskeisessä asemassa. Saarisen luottokumppaneihin kuuluvat valaistussuunnittelija Mikki Kunttu ja pukusuunnittelija Erika Turunen.Ihmiset Saarinen käyttää monissa teoksissaan elävää musiikkia. Hänen musiikillisia yhteistyökumppaneitaan ovat Esa-Pekka Salonen, The Boston Camerata, Ensemble InterContemporain, harmonikkaduo James Crabb ja Geir Draugsvoll, Kamariorkesteri Avanti!, Jarmo Saari ja Kimmo Pohjonen. Saarinen on tehnyt osan kantaesityksistään muille tanssiryhmille. Saarisen töitä ohjelmistoissaan ovat esittäneet muun muassa hollantilainen Nederlands Dans Theater (NDT1), ranskalaiset Lyonin, Marseillen sekä Lorrainen baletit, portugalilainen Ballet Gulbenkian, israelilainen Batsheva Dance Company, ruotsalainen Göteborgin Oopperan baletti sekä Suomen Kansallisbaletti. === Kantaesitykset === Kantaesitys Ensi-ilta Esiintyvä ryhmä Taiteellinen työryhmä Tuotanto Ondekoza syksy 1989, Mies tanssii -gaala, Savoy-teatteri, Helsinki, Suomi Tanssija: Tero Saarinen Puku- ja valosuunnittelu: Tero Saarinen Kehtolaulu marraskuu 1990, Liikkeellä marraskuussa -tapahtuma, Stoa-teatteri, Helsinki, Suomi Tanssija: Tero Saarinen Puku- ja valosuunnittelu: Tero Saarinen Musiikki: Meredith Monk More Milk 1991, Porin teatteri, Pori, Suomi P.D.C. Pori Dance Company Valo- ja pukusuunnittelu: Tero Saarinen Musiikki: kollaasi P.D.C. Pori Dance Company Takana 9.9.1992, Savoy-teatteri, Helsinki, Suomi Tanssija: Tero Saarinen Valo- ja pukusuunnittelu: Tero Saarinen Lavasuunnittelu: Susanna Laurola Musiikki: Jan Garbarek Vajonneet 6.5.1993, Suomen Kansallisooppera, Helsinki, Suomi Suomen Kansallisbaletti Valosuunnittelu: Juha Westman Puku- ja lavasuunnittelu: Tero Saarinen Musiikki: Henryk Górecki Suomen Kansallisooppera Hurmaa 1 3.9.1993, Tullikamarin Pakkahuone, Tampere, Suomi Tanssiteatteri Dansco Valosuunnittelu: Mikki Kunttu Puku- ja lavasuunnittelu: Tero Saarinen Musiikki: Tiensuu, Czukay, trad. Tanssiteatteri Dansco Lifewheel 28.5.1994, Porin teatteri, Pori, Suomi P.D.C. Pori Dance Company Valo- ja pukusuunnittelu: Tero Saarinen Musiikki: Hamza El Din P.D.C. Pori Dance Company Wanha 13.6.1994, Kuopio Tanssii ja Soi, Kuopio, Suomi Tanssijat: Tero Saarinen ja Kenneth Kvarnström Valosuunnittelu: Mikki Kunttu Pukusuunnittelu: Tero Saarinen Musiikki: Henryk Górecki Flock 22.12.1994, Susan Dellal Center, Tel-Aviv, Israel Batsheva Dance Company Valosuunnittelu: Mikki Kunttu Pukusuunnittelu: Tero Saarinen Musiikki: Henryk Górecki Batsheva Dance Company Lelulaatikko 3.3.1995, Tampere-talo, Tampere, Suomi Tanssijat: Tero Saarinen ja Andrea Ladanyi Musiikki: Debussy, esittäjinä Tampere Filharmonia (joht. Tuomas Ollila) Valosuunnittelu: Jari Tervakangas Pukusuunnittelu: Tero Saarinen Tampere-talo ja Tanssiteatteri Mobita/Dansco Sirkus Bohemia 1995, Kuopio Tanssii ja Soi, Kuopio, Suomi Sirkus Bohemia Musiikki: Mikko-Ville Luolajan-Mikkola Valo- ja pukusuunnittelu: Tero Saarinen ja Karoliina Heiskanen Lavasuunnittelu: Metti Nordin Big Flock 13.1.1996, Teatterikorkeakoulu, Helsinki, Suomi Teatterikorkeakoulu, Tanssitaiteen laitos Valosuunnittelu: Mikki Kunttu Pukusuunnittelu: Tero Saarinen Musiikki: Henryk Górecki Teatterikorkeakoulu, Tanssitaiteen laitos Westward Ho! 18.2.1996, Dansen Hus, Tukholma, Ruotsi Tero Saarinen Company Lisäksi ohjelmistossa: Introdans (2000), Teatterikorkeakoulu, Tanssitaiteen laitos (2000), Nürnberg Ballet (2002) Valosuunnittelu: Mikki Kunttu Pukusuunnittelu: Tero Saarinen Musiikki: kollaasi Tero Saarinen Company Daydreampeople (Päiväunikansa) 18.3.1996, Suomen Kansallisbaletti, Helsinki, Suomi Suomen Kansallisbaletti Valosuunnittelu: Olli-Pekka Koivunen Pukusuunnittelu: Tero Saarinen Musiikki: kollaasi Suomen Kansallisbaletti Kohta 18.1.1997, Helsingin Kaupunginteatteri, Helsinki, Suomi Helsinki Dance Company Musiikki: Ali-Zadeh Valosuunnittelu: Juha Westman Pukusuunnittelu: Tero Saarinen Helsinki Dance Company Overdosed Mood 30.6.1997, Kuopio Tanssii ja Soi, Kuopio, Suomi Tero Saarinen Company Valosuunnittelu: Mikki Kunttu Pukusuunnittelu: Keren Nissim Musiikki: kollaasi Tero Saarinen Company Un/Do 14.5.1998, Susan Dellal Center, Tel-Aviv, Israel Batsheva Dance Company Lisäksi ohjelmistossa: Tero Saarinen Company (1998), Ballet Gulbenkian (1999) Valosuunnittelu: Mikki Kunttu Pukusuunnittelu: Tero Saarinen Musiikki: kollaasi Batsheva Dance Company Gaspard 12.2.1999, Lyon Opéra Ballet, Lyon, Ranska Lyon Opéra Ballet Lisäksi ohjelmistossa: Tero Saarinen Company (2003), Göteborgs Operans Ballett (2007) Musiikki: Maurice Ravel: Gaspard de la Nuit Valosuunnittelu: Mikki Kunttu Pukusuunnittelu: Keren Nissim Lyon Opéra Could You Take Some of My Weight...? 28.5.1999, Théâtre de Saint-Quentin-en Yvelines, Pariisi, Ranska Tero Saarinen Company Lisäksi ohjelmistossa: Ballet de Lorraine (2004), NorrDans (2008) Valosuunnittelu: Mikki Kunttu Pukusuunnittelu: Rachel Quarmby Musiikki: kollaasi Tero Saarinen Company Pulcinella 27.10.1999, Helsingin kaupunginteatteri, Helsinki, Suomi Tero Saarinen Company ja Helsinki Dance Company Valosuunnittelu: Mikki Kunttu Pukusuunnittelu: Tero Saarinen Musiikki: kollaasi Tero Saarinen Company ja Helsinki Dance Company Samalle aaltopituudelle (Wavelengths) 28.1.2000, Suomen Kansallisooppera, Helsinki, Suomi Suomen Kansallisbaletti Lisäksi ohjelmistossa: Tero Saarinen Company (2004) Musiikki: Riku Niemi Valosuunnittelu: Mikki Kunttu Pukusuunnittelu: Erika Turunen Suomen Kansallisbaletti Sini 17.4.2001, Lyon Opéra, Lyon, Ranska Lyon Opéra Ballet Valosuunnittelu: Mikki Kunttu Musiikki: kollaasi Pukusuunnittelu: Erika Turunen Lyon Opéra Ballet Kaze 22.6.2001, Venetsia Biennaali, Venetsia, Italia Tero Saarinen Company ja Yas-Kaz Unit Musiikki: Yas-Kaz Valosuunnittelu: Mikki Kunttu Äänisuunnittelu: Jukka Kavén Pukusuunnittelu: Rachel Quarmby Tero Saarinen Company Yhteistuottajana Venetsia Biennaali Petrushka 30.6.2001, Queen Elizabeth Hall, Lontoo, Iso-Britannia Tero Saarinen Company Musiikki: Igor Stravinsky: Petrushka Valosuunnittelu: Mikki Kunttu Pukusuunnittelu: Erika Turunen Musiikin sovitus ja esitys: James Crabb ja Geir Draugsvoll Äänisuunnittelu: Jukka Kavén Tero Saarinen Company Even more milk 2002, Porin Teatteri, Pori, Suomi P.D.C. Pori Dance Company Valo- ja pukusuunnittelu: Tero Saarinen Musiikki: kollaasi P.D.C. Pori Dance Company Transfigured Night 2.3.2002, Göteborgin ooppera, Göteborg, Ruotsi Göteborgs Operans Ballett Lisäksi ohjelmistossa: Suomen Kansallisbaletti (2005) Valosuunnittelu: Mikki Kunttu Pukusuunnittelu: Rachel Quarmby Musiikki: Arnold Schönberg Göteborg Ballet Hunt 2.6.2002, Venetsian Biennaali, Venetsia, Italia Tero Saarinen Company Musiikki: Igor Stravinsky: Kevätuhri Multimedia: Marita Liulia Valosuunnittelu: Mikki Kunttu Pukusuunnittelu: Erika Turunen Multimediaohjemointi: Jakke Kastelli Tero Saarinen Company ja La Biennale di Venezia yhteistyössä Octobre en Normandien kanssa Georgia 21.3.2003, Suomen Kansallisooppera, Helsinki, Suomi Suomen Kansallisooppera Lisäksi ohjelmistossa: Göteborgs Operans Ballet (2007) Valosuunnittelu: Mikki Kunttu Pukusuunnittelu:Erika Turunen Musiikki: kollaasi Suomen Kansallisbaletti The Captain 22.5.2004, La CRIéE, Théâtre Marseille, Marseille, Ranska Ballet National de Marseille Valosuunnittelu: Mikki Kunttu Pukusuunnittelu: Rachel Quarmby Musiikki: kollaasi Ballet National de Marseille Borrowed Light 8.10.2004, Octobre en Normandie -festivaali, Le Havre, Ranska Tero Saarinen Company ja The Boston Camerata Alkuperäisen Shakers-musiikin sovitus: Joel Cohen Musiikin johto: Anne Azéma Valo- ja lavastussuunnittelu: Mikki Kunttu Pukusuunnittelu: Erika Turunen Äänisuunnittelu: Heikki Iso-Ahola Tero Saarinen Company yhteystyössä: Octobre en Normandie (Ranska), Dansens Hus (Ruotsi) ja Kuopio Tanssii ja Soi -festivaali (Suomi) ja Festival Civitanova Danza (Italia), Le Volcan – Scène Nationale du Havre (Ranska), Teatri di Civitanova (Italia), Atelier 231 – Pôle régional des Arts de la rue (Ranska) Huukit 18.1.2006, Teatterikorkeakoulu, Helsinki, Suomi Teatterikorkeakoulu, Tanssitaiteen laitos Valosuunnittelu: Mikki Kunttu Pukusuunnittelu: Terttu Torkkola Musiikki: kollaasi Teatterikorkeakoulu, Tanssitaiteen laitos Frail Line 9.3.2006, Lucent Danstheater, Haag, Alankomaat Nederland Dans Theater (NDT1) Valo- ja lavasuunnittelu: Mikki Kunttu Pukusuunnittelu: Erika Turunen Musiikki: kollaasi Nederlands Dans Theater (NDT 1) Mariage 14.12.2007, Opéra National de Lorraine, Nancy, Ranska Ballet de Lorraine ja Opéra National de Lorraine Lisäksi ohjelmistossa: Suomen Kansallisbaletti (2012) Musiikki: Igor Stravinsky: Les Noces Valo- ja lavasuunnittelu: Mikki Kunttu Pukusuunnittelu: Erika Turunen CCN – Ballet de Lorraine ja Opéra National de Lorraine Next of Kin 9.5.2008, Liettuan kansallinen draamateatteri, Vilna, Liettua Tero Saarinen Company Musiikki: Jarmo Saari Valosunnittelu: Mikki Kunttu Pukusuunnittelu: Erika Turunen Äänisuunnittelu: Heikki Iso-Ahola Tero Saarinen Company Yhteistuottajat: Lyonin biennaali (Ranska), The Joyce Theater (Yhdysvallat), Aleksanterin teatteri, Southbank Centre (Iso-Britannia), Helsingin juhlaviikot ja Lithuanian Dance Information Centre yhdessä Vilnius European Capital of Culture 2009 -organisaation (Liettua) kanssa Scheme of Things 5.2.2009, Lucent Danstheter, Haag, Alankomaat Nederlands Dans Theater (NDT1) Lisäksi ohjelmistossa: Tero Saarinen Company (2011) Valo- ja lavasuunnittelu: Mikki Kunttu Pukusuunnittelu: Erika Turunen Musiikki: kollaasi Nederlands Dans Theater 1 Double Lives 12.2.2010, Oldenburgisches Staatstheater, Oldenburg, Saksa nordwest/Tanzcompagnie Oldenburg and Tanztheater Bremen Valosuunnittelu: Ville Konttinen Lavasuunnittelu: Ville Konttinen, Tero Saarinen Pukusuunnittelu: Erika Turunen Musiikki: Jarmo Saari Video: Jakke Kastelli, Ville Konttinen, Tero Saarinen Oldenburgisches Staatstheater ja Theater Bremen Vox Balaenae 5.11.2011, Automne en Normandie, Saint-Étienne-du-Rouvray, Le Rive Gauche, Ranska Tero Saarinen Company Musiikki: George Crumb: Vox Balaenae Valo- ja lavasuunnittelu: Mikki Kunttu Pukusuunnittelu: Erika Turunen Äänisuunnittelu: Marco Melchior Tero Saarinen Company yhteistyössä: Arts 276 / Automne en Normandie (Ranska) ja Red Brick -projekti / CCN Roubaix Nord - Pas de Calais – Carolyn Carlson (Ranska) Absent Presence 23.11.2011, Aleksanterin teatteri, Helsinki, Suomi Tero Saarinen Company Valosuunnittelu: Mikki Kunttu Pukusuunnittelu: Erika Turunen Musiikki: Jarmo Saari - Jarmo Saari Solu Tero Saarinen Company yhteistyössä Aleksanterin teatterin kanssa MESH 2.2.2014, Saitama Arts Theatre, Tokio, Japani Saitama Dance Association yhteistyössä Saitama Arts Theatre Valosuunnittelu: Iwashina Takeaki Pukusuunnittelu: Izumi Miyamura Musiikki: kollaasi Saitama Dance Association, Tero Saarinen Company VORTEX(Haeori) 16.4.2014, National Theater of Korea, Soul, Etelä-Korea National Dance Company of Korea Valosuunnittelu: Mikki Kunttu Pukusuunnittelu: Erika Turunen Musiikki: Be-being National Dance Company of Korea Morphed 16.8.2014, Kansallisooppera, Helsingin juhlaviikot, Helsinki, Suomi Tero Saarinen Company Valosuunnittelu: Mikki Kunttu Pukusuunnittelu: Teemu Muurimäki Musiikki: Esa-Pekka Salonen Tero Saarinen Company yhteistyössä Helsingin juhlaviikot ja Opéra Théàtre de Saint-Ètienne Kullervo 13.2.2015, Kansallisooppera, Helsinki, Suomi Suomen kansallisooppera ja -baletti ja Tero Saarinen Company Valosuunnittelu: Mikki Kunttu Pukusuunnittelu: Erika Turunen Musiikki: Jean Sibelius: Kullervo (Symphony Op. 7) Tero Saarinen Company yhteistyössä Suomen Kansallisooppera TRAIL 12.12.2015, Kenya National Theatre, Nairobi, Kenia Ghetto Exposed Valosuunnittelu: Ville Konttinen Musiikki: kollaasi Tero Saarinen Company yhteistyössä Ghetto Exposed Loopit 4.2.2017, Hällä-näyttämö, Tampere, Helsinki Tanssiteatteri MD Valosuunnittelu: Ville Konttinen Pukusuunnittelu: Erika Turunen Musiikki: kollaasi (The Tiger Lillies) Tanssiteatteri MD yhteistyössä Tero Saarinen Company Zimmermann Trio 19.1.2018, Walt Disney Concert Hall, Los Angeles, USA Tero Saarinen Company ja Los Angeles Philharmonic Valo- ja lavastussuunnittelu: Mikki Kunttu Pukusuunnittelu, konstruktiot: Erika Turunen Musiikki: Bernd Alois Zimmermann; en forme de pas de trois (1966) LA Phil yhteistyössä Tero Saarinen Company Breath 12.4.2018, Grand Théâtre de Québec, Quebec City, Kanada Tero Saarinen Company ja Kimmo Pohjonen Valo- ja lavastussuunnittelu: Mikki Kunttu Pukusuunnittelu: Teemu Muurimäki Musiikki: Kimmo Pohjonen Tero Saarinen Company yhteistyössä Tampere-talo ja Aleksanterin teatteri Third Practice 29.5.2019, Teatro Amilcare Ponchielli, Rassegna di Danza & Festival Monteverdi, Cremona, Italia Tero Saarinen Company ja Helsingin Barokkiorkesteri Musiikki: Claudio Monteverdi Musiikin johto, sovitus: Aapo Häkkinen Valosuunnittelu: Eero Auvinen (Tampereen Työväen Teatteri) Projisointisuunnittelu Thomas Freundlich Pukusuunnittelu: Erika Turunen Äänisuunnittelu: Marco Melchior Tero Saarinen Company Jane & Aatos Erkon säätiön tuella Yhteistyössä Fondazione Teatro Amilcare Ponchielli (Italia) Kiitos Rassegna di Danza & Festival Monteverdi (Fondazione Teatro A. Ponchielli, Cremona, Italia), ATER – Associazione Teatrale Emilia Romagna (Italia), Kuopio Tanssii ja Soi, Stoa, Kansallisteatteri ja Tampereen Työväen Teatteri == Apurahat ja palkinnot == Saarinen on saanut runsaasti tunnustuksia taiteellisesta työstään. Vuonna 2001 hänet palkittiin Suomi-palkinnolla ja vuonna 2005 Pro Finlandia-mitalilla. Vuonna 2008 Saarinen sai saavutuksistaan taiteilijana Suomen Kulttuurirahaston palkinnon. Ulkomaisia huomionosoituksia on ollut muun muassa parhaan miesesiintyjän kansainvälinen Movimentos- tanssipalkinto sekä Ranskan valtion myöntämä Chevalier del’ordre des arts et des lettres -arvonimi vuonna 2004. Valtion puolivuotisen taiteilija-apurahan Saarinen sai vuonna 1987, valtion kolmivuotisen taiteilija-apurahan 1996 ja valtion viisivuotisen taiteilija-apurahan 1999 ja 2004. Koreografinuransa alussa hän sai myös lukuisia muita apurahoja, muun muassa Väinö Tannerin säätiöltä, Antti ja Jenni Wihurin säätiöltä ja Suomen Kulttuurirahastolta. * Ensimmäinen palkinto kolmansien Paris International Dance Competition -kilpailujen nykytanssisarjassa, 1988 * Hopeamitali, nykytanssikoreografia, ITI Balettikilpailu, Helsinki, 1991 * Philip Morrisin Tanssin kukka -palkinto, 1993 * Jury-palkinto tulkinnasta Les Nuits de la Danse d'Istres -kilpailuissa Ranskassa, 1996 * Suomi-palkinto, 2001 * Helsingin kaupungin kulttuuripalkinto, 2002 * Kansainvälinen Movimentos-tanssipalkinto parhaana miestanssijana, Saksa, 2004 * Chevalier de L'Ordre des Arts et des Lettres, Ranska, 2004 * Pro Finlandia 2005 * Suomen kulttuurirahaston palkinto taiteellisesta urasta, 2008 * Jean Sibelius -juhlaraha, 2015 == Lähteet == ==Kirjallisuutta== * == Aiheesta muualla == * Tero Saarinen Companyn verkkosivut. * Tero Saarinen Suomalaisen tanssin tietokannassa. * Tero Saarinen radio-ohjelmassa Kuusi kuvaa 18.3.2017. Yleisradio. * Luokka:Pro Finlandia -palkitut Luokka:Suomalaiset nykytanssijat Luokka:Suomalaiset balettitanssijat Luokka:Suomalaiset koreografit Luokka:Vuonna 1964 syntyneet Luokka:Elävät henkilöt